Yllana Aduana

Si Yllana Marie Singin Aduana (ipinanganak noong 7 Hulyo 1998) ay isang Pilipinang beauty pageant titleholder na kinoronahang Miss Philippines Earth 2023. Isang tagapagtaguyod para sa edukasyong pangkalikasan, kinatawan ni Aduana ang bansang Pilipinas sa Miss Earth 2023 at nagtapos bilang Miss Earth – Air 2023.

Nauna nang nanalo si Aduana sa Miss FIT Philippines 2021 at sumabak sa Miss Philippines Earth 2021 at Binibining Pilipinas 2022.

 Buhay at pag-aaral 
Ipinanganak si Yllana Marie Singin Aduana noong 7 Hulyo 1998 sa Sinilioan, Laguna. Nagtapos siya sa Centro Escolar University na may Batsilyer sa Agham sa Medical Technology noong 2018, at pagkatapos ay pumasa sa Medical Technologist Licensure Examination sa parehong taon. Nagsimula siya ng negosyo sa skincare noong 2018 at nagtrabaho bilang flight attendant para sa Philippine Airlines hanggang sa matanggal sa trabaho noong 2021, sa gitna ng pandemya ng COVID-19 sa Pilipinas.

 Pageantry 

 Miss Philippines Earth 2021 at Miss FIT Philippines 2021 
Noon 25 Mayo 2021, inanunsyo si Aduana bilang isa sa animnapu't-walong kandidata na lalahok sa Miss Philippines Earth 2021. Sa virtual pageant na ginanap noong 8 Agosto 2021, nakaabot siya sa Top 10. Sa question-and-answer round, tinanong kay Aduana "You have goals in life and things you want to do. Given the ongoing pandemic with lots of restrictions, how do you plan to move forward?", kung saan ipinarating niya:Nagtapos si Aduana bilang isa sa mga runner-up ng Miss Philippines Earth 2021. Nagwagi si Naelah Alshorbaji ng Parañaque sa nasabing patimpalak. Kalaunan ay sumali si Aduana sa Miss FIT Philippines 2021 na ginanap noong Setyembre 2021 at nagwagi. Siya ay kinoronahan ng kanyang hinalinhan na si Malka Shaver.

 Binibining Pilipinas 2022 
Bilang Miss FIT Philippines, inanunsyo si Aduana bilang isa sa apatnapung kandidata na lalahok sa Binibining Pilipinas 2022. Nakaabot siya sa Top 12, at nagwagi ng parangal na Face of Binibini. Sa question-and-answer round, tinanong kay Aduana "What are your thoughts and sentiments on the advocacy my body, my choice?", kung saan ipinarating niya:Pagkatapos ng kanyang panunungkulan bilang Miss FIT Philippines 2021, kinoronahan ni Aduana ang kanyang kahalili na si Jackelaine Fleming ng Calbayog bilang Miss FIT Philippines 2022.

 Miss Earth 2023 
Bilang Miss Philippines Earth, kinatawan ni Aduana ang Pilipinas sa Miss Earth 2023. Sa mga gawain bago ang kompetisyon, nalagay si Aduana sa Top 5 para sa Best Appearance at nagsalita sa ngalan ng mga kandidata ng Asya at Oseaniya sa Eco Project segment.

Sa kasagsagan ng mga paunang kompetisyon, sinuot ni Aduana ang isang turkesang barò na gawa sa rinesiklong mga siper na idinisenyo ni Ken Batino.

 Mga sanggunian 

Kategorya:Nabubuhay na mga tao
Kategorya:Ipinanganak noong 1998